ՀԻՄՆԱՎՈՐՈՒՄ
[bookmark: _Hlk210723952][bookmark: _Hlk210723996]«Եվրասիական տնտեսական միության շրջանակներում բժշկական արտադրատեսակների (բժշկական նշանակության արտադրատեսակների և բժշկական տեխնիկայի) շրջանառության միասնական սկզբունքների և կանոնների մասին 2014 թվականի դեկտեմբերի 23-ի համաձայնագրում փոփոխություններ կատարելու մասին» արձանագրության հաստատման 

1. Ընթացիկ իրավիճակը և իրավական ակտի ընդունման անհրաժեշտությունը
Եվրասիական տնտեսական միության շրջանակներում բժշկական արտադրատեսակների (բժշկական նշանակության արտադրատեսակների և բժշկական տեխնիկայի) շրջանառության միասնական սկզբունքների և կանոնների մասին 2014 թվականի դեկտեմբերի 23-ի համաձայնագրում  (այսուհետ՝ Համաձայնագիր) փոփոխություններ կատարելու մասին արձանագրության (այսուհետ՝ Արձանագրություն) նախագիծը մշակվել է ԵԱՏՄ անդամ-պետությունների առաջարկների հիման վրա՝ հաշվի առնելով բժշկական արտադրատեսակների շրջանառության ոլորտում կարգավորող իրավական ակտերի կիրառման փորձը: 
Արձանագրությունը ստորագրվել է 2026 թ․  փետրվարի 9-ին։ 
Փոփոխությունների համաձայն սահմանվում են նույն պահանջները ԵԱՏՄ  տարածքում արտադրված և երրորդ երկրներից ԵԱՏՄ մաքսային տարածք ներմուծված բժշկական արտադրատեսակների վրա, ինչպես նաև ընդլայնվում է ԵԱՏՄ տարածքում գրանցումից ազատված բժշկական արտադրատեսակների ցանկը: 
Սույն Արձանագրությամբ նախատեսվում է փոփոխության ժամանակավոր կիրառում այն երկրներում, որոնցում դա հնարավոր է՝ պայմանավորված Արձանագրության ուժի մեջ մտնելու համար անհրաժեշտ ներպետական ընթացակարգերի իրականացման ժամկետներով:
Այն երկրներում, որտեղ նախատեսված չէ միջազգային պայամանագրի ժամանակավոր կիրառում, համաձայնագրի փոփոխությունը ուժի մեջ կմտնի համապատասխան ներպետական գործընթացների ավարտից հետո:
   
2. Առաջարկվող կարգավորումների նպատակը և բնույթը
Ստորագրված Արձանագրությունը նախապայմաններ է ստեղծում ընդհանուր շուկայի գործունեության վերաբերյալ չլուծված խնդիրների առկայության պայմաններում արագ արձագանքել ԵԱՏՄ բժշկական արտադրատեսակների պահանջարկի բավարարման համար: 
Փոփոխությունները կատարվում են Համաձայնագրի 4-րդ հոդվածի 11-րդ մասում.
1․ Հանվում են «անդամ-պետության տարածքում» բառերը, 
2․ Ցանկը համալրվում է բժշկական արտադրատեսակների հետևյալ խմբերով.
· բժշկական արտադրատեսակներ, որոնք ներմուծվում են որոշակի բուժառուին կենսական ցուցումներով բժշկական օգնություն ցուցաբերելու համար;
· [bookmark: _GoBack]բժշկական արտադրատեսակներ, որոնք արտադրվում են անդամ-պետության տարածքում արտահանման համար;
· գրանցված բժշկական արտադրատեսակներից և դեղերից բաղկացած հավաքածուներ, փաթեթներ և առաջին բուժօգնության հավաքածուներ, որոնք հավաքված են անդամ-պետության օրենսդրությանը համապատասխան և նախատեսված են այդ պետության տարածքում շրջանառության համար։

3. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխության մասին
Արձանագրության ընդունմամբ պետական կամ տեղական ինքնակառավարման մարմինների բյուջեներում ծախuերի և եկամուտների ավելացում կամ նվազեցում չի նախատեսվում:   

4. Նախագծի մշակման գործընթացում ներգրավված ինստիտուտները և անձինք
Եվրասիական տնտեսական միության շրջանակներում բժշկական արտադրատեսակների (բժշկական նշանակության արտադրատեսակների և բժշկական տեխնիկայի) շրջանառության միասնական սկզբունքների և կանոնների մասին 2014 թվականի դեկտեմբերի 23-ի համաձայնագրում   փոփոխություններ կատարելու մասին արձանագրության նախագիծը մշակվել է ԵԱՏՄ անդամ-պետությունների առաջարկների հիման վրա՝ հաշվի առնելով բժշկական արտադրատեսակների շրջանառության ոլորտում կարգավորող իրավական ակտերի կիրառման փորձը: 




5. Ակնկալվող արդյունքը
Նախատեսված փոփոխությունները կապահովեն բնակչությանը անհրաժեշտ բժշկական արտադրատեսակներով ապահովման գործընթացի արագ իրականացմանը:

6. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Սույն նախագծի  ընդունումը բխում է ՀՀ կառավարության 2021 թվականի օգոստոսի 18-ի N 1363-Ա որոշման հավելվածի 4.5-րդ կետով սահմանված հանրային առողջության պահպանմանն ու բարելավմանն ուղղված բարձր որակի ծառայությունների մատուցումից, որի կարևորագույն բաղադրիչներից մեկն է  բնակչության ապահովումն անվտանգ, որակյալ և արդյունավետ բժշկական արտադրատեսակներով:

			

